ଖପ୍ରାଖୋଲଃ ୦୩/୧୦(ତାପସ ରଞ୍ଜନ ବେହେରା) ସ୍ଥାନୀୟ ଦୁର୍ଗାମଣ୍ଡପ ଠାରେ ୪୯ ତମ ଦୁର୍ଗା ପୂଜା ଆରମ୍ଭ ହୋଇଯାଇଛି । ପ୍ରଥମେ ବେଲ୍ୟ ବରଣ ସହ କଳସ ଶୋଭାଯାତ୍ରା ପୂଜା ମଣ୍ଡପରେ ପହଞ୍ଚି ଥିଲା । ଦୁର୍ଗା ମା ଙ୍କ ମୃଣ୍ମୟୀ ମୂର୍ତ୍ତି ଜୀବନ୍ୟାସ ସହ ଆରମ୍ଭ ହୋଇଥିଲା ଦୁର୍ଗାପୂଜା । ହୋମ ଯଜ୍ଞ ସହ ଚଣ୍ଡୀ ପାଠ ରେ ପୂଜାମଣ୍ଡପ ଉସବ ମୁଖର ହୋଇଉଠିଛି। ଏହି ଅବସରରେ ପ୍ରଥମ ଦିନ ଡାନ୍ସ ପ୍ରତିଯୋଗିତା ଅନୁଷ୍ଠିତ ହୋଇଥିବା ବେଳେ ସୋମବାର ସନ୍ଧ୍ୟା ରେ ସୁନ୍ଦରା କାଣ୍ଡ ରାମାୟଣ ପାରାୟଣ ଓ ରଙ୍ଗାରଙ୍ଗ କାର୍ଯ୍ୟକ୍ରମ ଅନୁଷ୍ଠିତ ହୋଇଥିଲା ।
ସେହିପରି ପ୍ରତ୍ୟେକ ଦିନ ଦଣ୍ଡନୃତ୍ୟ ପରିବେଷିତ ହେବାକୁ ଥିବାବେଳେ ରାବଣ ପୋଡ଼ି ମୁଖ୍ୟ ଆକର୍ଷଣ ହେବ ବୋଲି ପୂଜା କମିଟି ତରଫରୁ ଜଣାଯାଇଛି । ଚଳିତ ବର୍ଷ ପୂଜା କର୍ତା ରୂପେ ଛାୟା କାନ୍ତ ବାରିକ ସପତ୍ନିକ କାର୍ଯ୍ୟ ସମ୍ପାଦନ କରିଥିବା ବେଳେ ପୂଜକ ରୂପେ ରମେଶ ଦାଶ, ଫାଲଗୁନି ଦାଶ, କୁନୁ ଦାଶ ପ୍ରମୁଖ କାର୍ଯ୍ୟ ସମ୍ପାଦନା କରିଛନ୍ତି । ପୂଜା କମିଟି ତରଫରୁ ସଭାପତି ପୁରନ୍ଦର ସାହୁ , ସମ୍ପାଦକ ଅଜିତ ହଂସ , କୋଷାଧ୍ୟକ୍ଷ ପିଙ୍କୁ ହଂସ , ବୁଳୁ ସୁନା , ସୁଶୀଲ ଦଣ୍ଡସେନା ପ୍ରମୁଖ ସକ୍ରିୟ ଅଂଶ ଗ୍ରହଣ କରିଥିବା ବେଳେ ଗ୍ରାମ ବାସି ସହଯୋଗ କରିଛନ୍ତି ।
ଯାଜପୁର (ଆନନ୍ଦଚନ୍ଦ୍ରସାହୁ)ଯାଜପୁର ଜିଲା ଧର୍ମଶାଳା ବ୍ଳକ ପ୍ରାଥମିକ ଶିକ୍ଷକ ସଂଘ ପକ୍ଷରୁ କୋରୋନା ମୁକାବିଲା ପାଇଁ ମୁଖ୍ୟମନ୍ତ୍ରୀଙ୍କ ରିଲିପଂ ପାଣ୍ଠିକୁ ଜିଲାପାଳ ଙ୍କ ମାଧ୍ୟମରେ ୧ ଲକ୍ଷ ୩୭ ହଜାର ଟଙ୍କାର ଚେକ ପ୍ରଦାନ କରାଯାଇଛି । ଜିଲା ଶିକ୍ଷାଧିକାରୀ କୃଷ୍ଣଚନ୍ଦ୍ର ନାୟକଙ୍କ ଉପସ୍ଥିତିରେ ଜିଲା ପ୍ରାଥମିକ ଶିକ୍ଷକ ସଂଘ ସଭାପତି ବିଜୟ କୁମାର ନାୟକ,ବ୍ଲକ ପ୍ରାଥମିକ ଶିକ୍ଷକ ସଂଘ ସଭାପତି ଅକ୍ଷୟ କୁମାର ମଲ୍ଲ ପ୍ରମୁଖ ଜିଲାପାଳ ରଂଜନ କୁମାର ଦାସଙ୍କୁ ଏହି ଚେକ ପ୍ରଦାନ କରିଥିଲେ କୋରୋନା ମୁକାବିଲା ପାଇଁ ସହଯୋଗ କରିବା ପାଇଁ ମୁଖ୍ୟମନ୍ତ୍ରୀ ନିବେଦନ କରିଥିବା ବେଳେ ଏହି ଅର୍ଥ ଶିକ୍ଷକ ମାନଙ୍କ ପକ୍ଷରୁ ପ୍ରଦାନ କରାଯାଇଛି ।
